recursal/SuperWikiNEXT-32B huggingface dataset:
**אגרטון קוגהיל** (באנגלית: **Egerton Coghill**;‏ 7 בפברואר 1853 – 9 באוקטובר 1921) היה צייר אירי.

ביוגרפיה
--------

קוגהיל נולד ב-7 בפברואר 1853 במחוז קורק. הוא היה בנו השני של הצייר האירי סר ג'ון ג'וסלין קוגהיל, הברון הרביעי, ואשתו קתרין פרנסס, בתו של ג'ון פלנקט, ברון פלנקט השלישי. מקבל צלב ויקטוריה. נוויל קוגהיל, היה אחיו הבכור. אדית אנה סומרוויל הייתה בת דודתו. בתחילה הוא הוכשר כמהנדס בבית הספר הייליברי, הרטפורדשייר.

קוהגיל התחתן עם אליזבת סומרוויל. היא הייתה אחותה של אדית סומרוויל. את קוגהיל ירש בנו הבכור מרמאדוק קוגהיל, שהיה חייל בשתי מלחמות העולם. בנו השני היה נוויל קוגהיל, פרופסור באוניברסיטת אוקספורד, בעוד שבנו הצעיר היה השחקן אמברוז קוגהיל.

קוגהיל נפטר במהלך ביקור באנגליה ב-9 באוקטובר 1921. הוא נקבר בתחילה באנגליה, אך הוצא מהקבר ב-1923 והובא חזרה לקבורה באירלנד כדי להיקבר מחדש בחצר הכנסייה של מקום הולדתו.

### קריירה

הוא עזב קריירה בהנדסה כדי להמשיך במקצוע האמנויות, למד בדיסלדורף ואקדמיה ז'וליאן בפריז. מ-1883 עד 1884 הוא התגורר בברביזון ליד פונטנבלו, ואז נסע לאנגליה שם הפך לחבר במועדון האמנות האנגלית החדשה.

קוגהיל הציג באקדמיה המלכותית היברניאן בין 1882 ל-1919, ובתערוכות הסתיו של ליברפול בגלריה לאמנות ווקר. הוא חזר לארץ הולדתו והתיישב בעיר הולדתו לאחר שעזב את פריז ב-1884. הוא הופיע פעם אחת בסלון פריז ב-1886, ומעולם לא הציג באקדמיה המלכותית. רבים מציוריו מציגים את הנופים של מחוז קורק. לקוגהיל לא היה רצון לפרסום והוא לא היה תחרותי, מה שגרם לכך שהוא הציג את עבודתו לעיתים רחוקות יחסית.

גלריית קרופורד, הגלריה הלאומית של אירלנד ומוזיאון אשמולאן מכילים כולם דוגמאות לעבודותיו. תערוכה רטרוספקטיבית של יצירותיו התקיימה באשמולאי ב-1964, והציגה 73 מציוריו. ב-1965 נערכה תערוכה קטנה יותר בגלריה של מועדון האלפין, לונדון.

"פרס אגרטון קוגהיל לציור נוף" נוסד לזכרו באוניברסיטת אוקספורד.

הערות שוליים
------------

1. 1 2  Biographies of 19th Century Irish Artists (A-G)". www.visual-arts-cork.com
2. 1 2 3  Snoddy, Theo (2002). *Dictionary of Irish artists : 20th century* (2nd ed.). Dublin: Merlin. pp. 95–96.
3. ↑  "Nevill J A Coghill VC - victoriacross". www.vconline.org.uk.
4. ↑  Murphy, William (2009). "Coghill, Nevill Henry Kendal Aylmer". Dictionary of Irish Biography.
5. ↑  "Sir Patrick Coghill Collection - Archives Hub". archiveshub.jisc.ac.uk.
6. ↑  Coghill at Whytes". whytes.ie.
7. ↑  "Part 12: Egerton Coghill Landscape Prize". governance.admin.ox.ac.uk.

|  |  |
| --- | --- |
| בקרת זהויות עריכת הנתון בוויקינתונים | 
* RKD: 17537
* ULAN: 500020038
* VIAF: 95804411
* WorldCat (עם VIAF): 95804411

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אגרטון קוגהיל"**.
**היאנגה מנאנגה אמבוק** (בצרפתית: **Hianga'a Mananga Mbock**; נולד ב-28 בדצמבר 1999 בברסט שבצרפת) הוא כדורגלן צרפתי המשחק בעמדת הקשר בקבוצת ברסט מליגת העל הצרפתית.

קריירת מועדונים
---------------

אמבוק גדל במחלקות הנוער של AS ברסט וברסט. בשנת 2017 החל לשחק בקבוצת המילואים של ברסט. ב-20 באוקטובר 2019 ערך את הופעת הבכורה שלו בקבוצה הראשונה של המועדון, בניצחון על מץ במסגרת גביע הליגה הצרפתית לעונת 2019/2020. ב-23 בנובמבר ערך את הופעת הבכורה שלו בליגת העל הצרפתית, בתיקו 1-1 נגד נאנט במסגרת המחזור ה-14 בליגה לעונת 2019/2020. ב-11 בינואר 2020 הבקיע את שער הבכורה שלו במועדון, בניצחון 5-2 על טולוז במסגרת המחזור ה-20 בליגה.

ב-31 באוגוסט 2022 הושאל אמבוק למשך עונת 2022/2023 לקן מליגת המשנה הצרפתית. הוא ערך 24 הופעות ליגה במהלך תקופת ההשאלה, בהן הבקיע שער אחד.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  HIANGA'A MBOCK PRÊTÉ AU STADE MALHERBE באתר הרשמי של קן, 31 באוגוסט 2022 (בצרפתית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"היאנגה אמבוק"**.
פירוש נוסף ערך זה עוסק במבנה המשמש פולחן ליוליוס קיסר. אם התכוונתם לפן פולחני בדת הרומאית, ראו פולחן הקיסר.
שרידי מקדש קיסר
סקיצת המקדש בימי תפארתו
מטבעות אדריאנוס מהשנים 125–128 של אדריאנוס במהלך נאומו על מדרגות "מקדש קיסר"
**מקדש קיסר** הידוע גם בשם "המקדש לסגידה ליוליוס קיסר" או "המקדש של כוכב השביט", הוא מבנה עתיק בפורום הרומאי הממוקם ברומא, איטליה בסמוך למקדש וסטה.

היסטוריה
--------

בניית המקדש החלה על ידי אוגוסטוס בשנת 42 לפנה"ס, לאחר שהסנאט הכריז על פולחן הקיסר בעקבות מותו של יוליוס קיסר. אוגוסטוס הקדיש את המקדש לקיסר (אביו המאמץ) ב-18 באוגוסט 29 לפנה"ס לאחר קרב אקטיום.

המקדש עומד בצד המזרחי של הכיכר המרכזית בפורום הרומאי, בין רג'יה, קסטור ופולוקס ובזיליקה אמיליה במקום בו נשרפה גופתו של קיסר (צוואתו של קיסר הוקראה בהלוויה על ידי מרקוס אנטוניוס).

קיסר היה האזרח הראשון ברומא שזכה למקדש המשמש לסגידה אליו, משום שהיה הראשון שהוכרז כאל על ידי הסנאט.

הפלטפורמה הגבוהה שעליה נבנה המקדש שימשה כרוסטרה (Rostra), סוג של דוכן נואמים מוגבה, בקצה השני של הפורום, ועוטרה בחרטומי ספינות שנלקחו מקרב אקטיום.

מקדש קיסר הוקדש כולו לפולחן של כוכב שביט, הכוכב הופיע זמן מה לאחר הירצחו של קיסר (44 לפנה"ס) ונחשב לנשמתו ולמסמל לידתו של אגוסטוס כשליט הקיסרות הרומית.

אדריכלות
--------

התוכנית למקדש הופיעה בשבריו הנותרים של הפורום הרומי, יחד עם התוכנית לרג'יה, מקדש קסטור ופולוקס, בזיליקה אמיליה ובזיליקה יוליה.

לא ברור מה היה סגנון הסידור המקורי של המוקדש, אולם ראיות של מטבעות עתיקים בהם מופיעים ייצוגים של בית המקדש, מציעים הסדר איוני או הסדר משולב, אולם ארכאולוגים מצאו שברי הסדרים קורינתיים, מה שהוביל חוקרים אחדים לשער כי המקדש היה שילוב של פורטיקו איוני עם אמנות קורינתית שהופיעה על קירות המקדש. אחרים סבורים כי המקדש כולו היה בנוי בסגנון קורינתי וכי העמודים על המטבעות מייצגים עמודים קורינתיים ברמה נמוכה.

בית המקדש נחרב בשריפה במהלך כהונתו של ספטימיוס סוורוס ולאחר מכן שוחזר בעזרת איורים במטבעות מתקופת אוגוסטוס ואדריאנוס, קיימת אפשרות כי במהלך השחזור הסדר במקדש שונה על ידי סוורוס, שלאחריו האנטבלטורה והקרניז של המקדש היו בעלי מוטיבים ומאפיינים של הסדר הקורינתי.

קישורים חיצוניים
----------------

ויקישיתוף מדיה וקבצים בנושא **מקדש קיסר** בוויקישיתוף
* מקדש קיסר ותצלומים (באנגלית)
* מקדש יוליוס קיסר, באתר UCLA (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2008073535
* VIAF: 141106950
* WorldCat: lccn-no2008073535

 |
דמות מוערכת של צמצם מוקד עדשה מושלמת של חצי אינץ' עם מספר פרנל השווה ל 0.01.
**מספר פרנל** (*F*), על שמו של הפיזיקאי אוגוסטן-ז'אן פרנל, הוא גודל חסר ממדים המופיע באופטיקה, בפרט בעקיפה.

עבור גל אלקטרומגנטי העובר דרך צמצם ופוגע במסך, מספר פרנל, *F,* מוגדר כ

{\displaystyle F={\frac {a^{2}}{L\lambda }}}
כאשר

a הוא הגודל האופייני (למשל הרדיוס) של הצמצם
L הוא מרחק המסך מהצמצם
\lambda  הוא אורך הגל הפוגע.
מספר פרנל הוא מושג שימושי באופטיקה פיזיקלית. קונספטואלית, זהו מספר חצאי-המחזור במשרעת חזית הגל, אשר נספרים מהמרכז לקצה הצמצם, כפי שנצפה בהדמיה. מספר חצאי-המחזור מוגדר כאשר חזית הגל משתנה ב {\displaystyle \pi } כשעוברים מחצי-מחזור אחד לאחר. הגדרה מקבילה היא שמספר פרנל הוא ההפרש, הנספר כחצאי אורך-גל, בין המרחק מהדמות לקצה הצמצם לבין *המרחק האורתוגונלי* מנקודת התצפית *למרכז* הצמצם.

מספר פרנל קובע קריטריון גס בין קירובי השדה הקרוב והרחוק. ככלל, אם מספר פרנל קטן - פחות מ-1 - הקרן בקירוב של *שדה רחוק*. אם מספר פרנל גדול מ -1, נאמר כי הקרן בקירוב *שדה קרוב*.

הקירוב להתפשטות גלים בשדה הקרוב הוא עקיפת פרנל. קירוב זה עובד היטב כאשר המרחק אל הצמצם גדול מגודל הצמצם. במקרה זה אכן, בקירוב, {\displaystyle \ F\sim 1} .

כאשר המרחק אל הצמצם גדול בהרבה מגודל הצמצם, ההתפשטות מתוארת היטב על ידי עקיפת פראונהופר. במקרה זה, בקירוב, {\displaystyle \ F\ll 1}.

ראו גם
------

* עקיפת פרנל
* אינטגרל פרנל
* אפקט טלבוט
* טבלת אזור

הערות שוליים
------------

1. ↑  
Jenkins, F. A.; White, H. E. (1957). New York: McGraw-Hill 3rd (ed.). *Fundamentals of optics*.
**גן החיות של ברלין** (גרמנית: **Zoologischer Garten Berlin**) הוא אחד מגני החיות הגדולים בגרמניה ובאירופה ומהעתיקים בעולם. הוא נוסד בחודש אוגוסט 1844 בברלין, בירת הממלכה הפרוסית והיה גן החיות הראשון שנבנה בגרמניה. החיות הראשונות נרכשו עבור הגן על ידי פרידריך וילהלם הרביעי, מלך פרוסיה.

פעילות
------

גן החיות בברלין נחשב כגדול בעולם מבחינת מספר המינים החיים בו: מעל 1,500 מינים ומעל 14,000 בעלי חיים.

גן החיות, המתפרש על פני 350 דונם, נמצא בקצהו של הפארק העירוני הגדול טירגארטן (שם שפירושו המילולי גן חיות, אף שכלל אינו כזה, ושמו בא לו כי היה אזור ציד של בית המלוכה). בקצה השני של הפארק ניצב בניין הרייכסטאג, בניין הפרלמנט הגרמני. זהו אחד מגני החיות המתוירים בעולם, עם כשלושה מיליון מבקרים בשנה.

במלחמת העולם השנייה נהרס רובו בהפצצות מהאוויר ושרדו בו רק 91 בעלי חיים. לאחר סיום המלחמה, בעוד בניין הרייכסטאג נותר צמוד לחומת ברלין, ונותר בשממונו וחורבנו עד איחוד גרמניה, שופץ גן החיות, ששכן בחלקה המערבי של העיר, ושוקם במלואו.

אחד מהמינים הנדירים בגן הם פנדה ענקית. זהו מין הנתון בסכנת הכחדה ונדיר גם בגני חיות ברחבי העולם, כאשר לפי הערכות, רק 1,000 פנדות חיות בטבע בדרום סין. הפנדות הוענקו לקנצלר גרמניה כמחווה מיוחדת מידי נשיא סין.

בתחילת שנת 2007 התפרסם גן החיות בברלין גם בזכות הדיון הציבורי בעניינו של דוב הקוטב קנוט, אשר נולד בשבי בגן בחודש דצמבר 2006. בחודשים שלאחר לידתו הפך קנוט למושא לפרסום עולמי מצד אחד, ולסוגיה שנויה במחלוקת בדבר הזכות להחזיק חיות בר בשבי ולהחתימן באופן מלאכותי על ידי אדם, מצד שני.

בסמוך לגן החיות ממוקמת תחנת תחנת הרכבת "ברלין גן החיות", אשר אליה צמוד מסוף אוטובוסים גדול, והיא מוכרת בשמה הגרמני המקוצר "Bahnhof Zoo" (קרי: בנהוף צו).

גלריה
-----

* פילי האבן הגדולים, בכניסה לגן החיות בברליןפילי האבן הגדולים, בכניסה לגן החיות בברלין
* קנוט, דוב הקוטב. גן החיות בברלין, מרץ 2007**קנוט**, דוב הקוטב. גן החיות בברלין, מרץ 2007
* דוב פנדה בגן החיות של ברלין, אוגוסט 2023דוב פנדה בגן החיות של ברלין, אוגוסט 2023
* שקנאים בגן החיות של ברלין, אוגוסט 2023שקנאים בגן החיות של ברלין, אוגוסט 2023

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **גן החיות בברלין** |

* 

* אתר האינטרנט הרשמי של גן החיות של ברלין (בגרמנית ובאנגלית)
* גן החיות של ברלין, באתר אנציקלופדיה בריטניקה (באנגלית)
* גן החיות של ברלין, ברשת החברתית אקס (טוויטר)

הערות שוליים
------------

1. ↑  להלן דוגמה לכתבה אודותיו באתר ה-BBC -
2. ↑  ארז ארליכמן, הדובי עשה את שלו, הוא יכול ללכת, באתר ynet, 4 בדצמבר 2008
3. ↑  ynet, גרמניה סוערת: האם להמית את גור דובי הקוטב שנולד בשבי?, באתר ynet, 21 במרץ 2007

| עיינו גם בפורטל: |
| --- |
|  | **ברלין** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007588312505171
* GND: 2118393-4
* ISNI: 0000 0004 0505 0330
* LCCN: n50041257
* VIAF: 168546367
* WorldCat: viaf-168546367

 |
**עדו אייזנשטדט** (נולד ב-25 במרץ 1984) הוא סייף ישראלי המתחרה בדקר. הוא חבר נבחרת ישראל והסגל המורחב של הוועד האולימפי באולימפיאדת לונדון, בשנת 2012. 

אייזנשטדט, המשתייך לקבוצת הפועל אשקלון, דורג ב-2011 במקום ה-68 בעולם בסבב ה-FIE.

ביוגרפיה
--------

אייזנשטדט נולד וגדל בירושלים. בשנת 1997, כשהוא היה בן 13, הוא התחיל להתאמן בסיוף, אחרי התנסות קצרה בג'ודו. במקביל להיותו סייף משלים בנבחרת הדקר של ישראל, הוא שירת בצה"ל ואחר כך השלים תואר ראשון בתקשורת ובגאוגרפיה באוניברסיטה העברית ותואר שני במנהל עסקים.

הוא התאמן במועדון סיוף הפועל אשקלון, התחתן ועבר לאירלנד לעבוד בחברת גוגל. מיד לאחר המעבר אירעה הפריצה המשמעותית בקריירה הספורטיבית שלו. ביוני 2011 הוא סיים במקום ה-22 במסגרת גביע העולם בברן ובכך למעשה זכה להכרה משמעותית בזירה הבינלאומית. באותה שנה, ב-15 ביולי, המשיך אייזנשטדט את המגמה החיובית, ובמסגרת אליפות אירופה העפיל לחצי הגמר. למרות שגבר על יריבים מלטביה, אסטוניה, צרפת, טורקיה, בלארוס ואף הביס את אלוף העולם האיטלקי המכהן סטפנו קורצ'ו בתוצאה המרשימה 15:9, הוא דורג במקום ה-12 מכיוון שהפסיד בשמינית הגמר לסייף הפולני.

לאור הישגיו באליפות אירופה הוא נכלל בסגל המורחב של הוועד האולימפי, אשר הקנה לו את הסיכוי להשתתף באולימפיאדת לונדון בשנת 2012, אך בסופו של דבר הוא נותר מחוץ לסגל האולימפי.

בין הישגיו מדליות מגביעי עולם סטלייט קפריסין, אלוף המכביה 2009, וכן מקום ראשון בטורניר Carrickfergus Castle שנערך בשנת 2012.

קישורים חיצוניים
----------------

ויקישיתוף מדיה וקבצים בנושא **עדו אייזנשטדט** בוויקישיתוף
* עדו אייזנשטדט באתר ה-Nahouw הרשמי
* עדו אייזנשטדט באתר איגוד הסיוף העולמי הרשמי

הערות שוליים
------------

1. ↑  אורי טלשיר, הארץ, 09.10.2011, "חפשו אותו בגוגל ובאליפות העולם בסיף"
2. ↑  אורן אהרוני, ynet, 15.07.2011, "אל' אירופה בסיף: אייזנשטט במקום ה-12"
3. ↑  Carrickfergus Castle Fencing Tournament 2012 - Men’s Results"
פירוש נוסף ערך זה עוסק בקבוצה של תרכובות אורגניות. אם התכוונתם למשמעות אחרת, ראו אמין (פירושונים).

אין לבלבל עם אין לבלבל ערך זה עם הערך "אימין".
אמוניה
**אמינים** הם קבוצת תרכובות אורגניות. אמינים רבים נמצאים בטבע ולהם חשיבות רבה בביולוגיה.

האמינים הם נגזרות של **אמוניה** (**NH3**), כשאחד, שניים או כל אטומי המימן מוחלפים באטומי פחמן, וליתר דיוק - בקבוצת **אלקיל** (שרשרת פחמימנית).

כשאחד או יותר מאטומי הפחמן קשור לאטום חמצן בקשר כפול (כלומר, מהווה קבוצת **קרבוניל**), אזי משתייכת התרכובת לקבוצת ה**אמידים**.

למתן שמות לאמינים, ראו **מונחון IUPAC**.

סוגי אמינים
-----------

אמין ראשוני
אמין שניוני
אמין שלישוני
נהוג להבדיל בין **אמינים ראשוניים** (החנקן קשור לקבוצת אלקיל אחת), **שניוניים** (החנקן קשור לשתי קבוצות אלקיל) ו**שלישוניים** (החנקן קשור לשלוש קבוצות אלקיל). ה-R בנוסחאות המבנה מייצגת קבוצת אלקיל. הקבוצה הפונקציונלית **אמינו** מוגדרת כ-**NH2**, ומצויה אם כן רק באמינים ראשוניים.

טרנסאמינציה
-----------

תגובת **טרנסאמינציה** היא תגובה שבה מועברת קבוצת אמינו מתרכובת אחת לשנייה; תגובה זו שכיחה בתאיהם של יצורים חיים. חומצת האמינו אלנין, למשל, הופכת לחומצת הקטו פירובט באמצעות מסירה של קבוצת אמינו. תגובה זו מאפשרת לתאים לנצל חומצות אמינו (כלומר: חלבונים) לשם הפקת אנרגיה; הפירובט שנוצר נכנס ישירות למעגל קרבס, מהחשובים שבמסלולי הפקת האנרגיה בתא.

חימצון
------

האנזים מונואמין אוקסידאז (MAO) מסוגל בין היתר לחמצן אמינים ראשוניים, שניוניים ושלישוניים.
מעכב מונואמין אוקסידאז חוסם את פעולת ה- MAO.

קישורים חיצוניים
----------------

ויקישיתוף מדיה וקבצים בנושא **אמין** בוויקישיתוף
* אמין, באתר אנציקלופדיה בריטניקה (באנגלית)
* אמינים, דף שער בספרייה הלאומית

| קבוצות פונקציונליות |
| --- |
| פחמימנים | אלקיל (מתיל, אתיל, פרופיל, בוטיל, פנתיל) • אלקן (ויניל, אליל) • אלקין • קרבן • בנזיל • הלואלקאן • אלן • קומולן • פניל |  |
| תרכובות חמצן | הידרוקסיל (כוהל) • קרבוניל • קטון • אלדהיד • אציל • קרבונט • חומצה קרבוקסילית • אנהידריד • אסטר • הידרופראוקסיד • פראוקסיד • אתר • המיאצטל • המיקטאל • אצטל • קטאל• חומצה דיקרבוקסילית • אצטיל • אצטוקסי • אקרילואיל • אלקוקסי (מתוקסי) • בנזויל • דיאוקסירן • אפוקסיד • אורתו-אסטר • ינון |
| תרכובות חנקן | אמין • אמיד • קרבאמאט • אימין • אימיד • אזיד • אזו • ציאנט • איזוציאנט • ציאניד • ניטריל • איזוניטריל • הידרזון • ניטראט • ניטריט • ניטרו • ניטרוסו • אוקסים • פירידין • הידרזון • איזוניטריל • ניטרן |
| תרכובות זרחן | פוספין • חומצה פוספונית • פוספאט • פוספודיאסטר |
| תרכובות גופרית | תיול • תיואתר • דיסולפיד • סולפוקסיד • סולפון • חומצה סולפינית • חומצה סולפונית • תיוציאנט • איזותיוציאנט • תיוקטון • תיאל • תיואסטר • סולפונאמיד • פרסולפיד • תיוניל |
| תרכובות ביוכימיות | חומצת שומן (ח.קרבוקסילית) • חלבון (פולי-אמיד) • פחמימה (קטון או אלדהיד) |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007293903605171
* BNE: XX532256
* BnF: cb12247479p (data)
* GND: 4175693-9
* LCCN: sh85004479
* NDL: 00560233
* NKC: ph663995

 |
**CQD** (להאזנה (מידע • עזרה)) הוא אחד מאותות המצוקה הראשונים בהם נעשה שימוש המורכב מהאותיות C Q D שנות השימוש בהם הקוד פעל הם מתחילת 1904 עד שנת 1908 ברדיו באמצעות שפת מורס ושימוש במכשיר הטלגרף. השימוש באות חירום זה הוכרז ב-7 בינואר 1904 על ידי חברת מרקוני תקשורת ימית בינלאומית הבריטית, ונכנס לשימוש במתקני החברה החל מה-1 בפברואר של שנת 1904, ובשנת 1908 החולף עם האות החירום החדש: SOS.

משמעות השם
----------

משמעות הקוד הייתה זהה מאוד למשמעות קוד החירום SOS, שניהם היו בכוונה לשלוח אות מצוקה לסכנת חיים מיידית לנמצאים על כלי הטיס או על כלי השיט, כל השומע קריאה זו נדרש להגיע לעזרה מיידית.

מקובל לחשוב כי משמעות המילים CQD הם ראשי תיבות של Come Quick, Distress (באנגלית: בואו מהר, מצוקה) או Come Quick, Danger (באנגלית: בואו מהר, סכנה). הוסכם שסימן זה הוא קל לשימוש וקל לזיכרון בידי חובבן ובליווי הפרעות.
תוכן משותף עם הקוד CQD והקוד SOS, היה הוא משודר כאות בודדת ולא כשלושה אותות נפרדים.
אות ה־CQD לא היה תקף זמן רב, בכינוס הבינלאומי בברלין ב-1906 התקן הגרמני של SOS אומץ, ואושר בשנת 1908. אות ה-CQD היה בשימוש לעוד כמה מספר שנים.
שימוש בקוד זה הפך למוכר לאחר שאושר ב-1908 הקוד SOS, בידי משדרים באוניות בריטיות לרוב לשנת 1912, רובם של חברת: "וייט סטאר ליין".

שימוש
-----

ההצלה המשמעותית הראשונה בשימוש קוד זה התרחשה בינואר 1909, כאשר כ-1500 איש ניצלו מההתנגשויות הספינות ריפבליק ופלורידה על ידי הבאלטיק ששמעה את איתות ה-CQD.

ב-15 באפריל שנת 1912, אוניית הנוסעים הבריטית, טיטניק שלחה את הקוד CQD לספנות אחרות לאחר התנגשותם בקרחון בשימוש בקוד מורס כדי לבקש עזרה ולהציל את האנשים הנמצאים על הספינה, יותר מאוחר הוצע שימוש בקוד החירום החדש:SOS
משום שחשבו שכך השדרנים באוניות האחרות יזהו את האות שטיטניק שולחת. לאחר זמן מה, האוניות שקלטו את הקוד היו: "קרפטיה", "מאונט טמפל", "פרנקפורט", ו"אולימפיק" אשר דיווחו לרב-חובל שלהם לנסוע לכיוון האונייה טיטניק.
"קרפטיה" שהייתה הקרובה מביניהם, הייתה במרחק של 58 מיילים ימיים מהאונייה טיטניק
השדרן שהיה באונייה "קרפטיה" דיווח לרב-חובל שלו, ורב-החובל הורה להגביר למלוא המהירות שהייתה כ-17 קשר, ואמרה שתגיע תוך כ-4 שעות.
**קסטריוט אימרי** (בצרפתית: **Kastriot Imeri**; נולד ב-27 ביוני 2000 בז'נבה שבשווייץ) הוא כדורגלן שווייצרי המשחק בעמדת הקשר בקבוצת יאנג בויז ברן מליגת העל השווייצרית ובנבחרת שווייץ.

קריירת מועדונים
---------------

אימרי גדל במחלקות הנוער של מרן ושל סרבט ז'נבה. בשנת 2017 החל לשחק בקבוצה הבוגרת של סרבט ז'נבה, ששיחקה בליגה השווייצרית השנייה. בתום עונת 2018/2019 העפיל עם הקבוצה לליגת העל השווייצרית.

קריירה בינלאומית
----------------

אימרי היה חלק מנבחרת שווייץ עד גיל 21 בטורניר אליפות אירופה עד גיל 21 בשנת 2021, וערך שלוש הופעות בטורניר.

ב-12 בנובמבר 2021 ערך את הופעת הבכורה שלו בנבחרת שווייץ הבוגרת, בתיקו 1-1 נגד נבחרת איטליה במסגרת מוקדמות מונדיאל 2022. במקביל הוא ממשיך לשחק בנבחרת הצעירה במשחקים מוקדמים לקראת אליפות אירופה לנבחרות צעירות 2023.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"קסטריוט אימרי"**.
**סאיק מוטור קורפוריישן**, או **SAIC** (בסינית: **上汽集团**, פיניין: **Shàngqì jítuán**, באנגלית: **SAIC Motor Corporation**) הוא תאגיד רב-לאומי ויצרן רכב בבעלות ממשלתית סינית עם משרדים ראשיים בשאנגחאי. חברת Fortune Global 100 ואחת מ"ארבע הגדולות" (יחד עם רכבי צ'אנגן, קבוצת FAW ותאגיד דונגפנג מוטור) של יצרניות הרכב הסיניות (כולן בבעלות המפלגה הקומוניסטית), לחברה היה היקף הייצור הגדול ביותר מכל יצרנית רכב סינית בשנת 2014, מייצרים יותר מ -4.5 מיליון כלי רכב. תמהיל הייצור שלה אינו מוגבל לסקטור הצרכני, כאשר עד מיליון רכבי נוסעים מסוג SAIC הם טנדרים מסחריים. נכון ל-2021, SAIC היא יצרנית הרכב הסינית השנייה בגודלה ו-12 בעולם במונחי ייצור.

ל-SAIC שורשים עוד בשנותיה הראשונות של תעשיית הרכב הסינית בשנות הארבעים, כאשר SAIC הייתה אחת מיצרניות הרכב הבודדות בסין של מאו, וייצרה את שאנגחאי SH760. רכבי SAIC נמכרים תחת מגוון מותגים, כולל אלה של שותפיה למיזם משותף. שני מותגים בולטים בבעלות SAIC עצמה הם MG, מכונית רכב בריטית היסטורית, Roewe.

מחוץ לסין מוכרת SAIC רכבים רבים תחת מותג הרכב הבריטי שקנתה, "MG", אפילו בממלכה המאוחדת, ואף שאין להם קשר לחברת ורכבי MG המסורתיים. רכבים אלו מיוצרים בסין ובתאילנד.

ל-SAIC מוטור גם "מרכז חדשנות" בישראל (ח.פ 515886539).

קישורים חיצוניים
----------------

* 

* אתר האינטרנט הרשמי של סאיק מוטור (באנגלית)

* אתר האינטרנט הרשמי של סאיק מוטור (בסינית)

ויקישיתוף מדיה וקבצים בנושא **סאיק מוטור** בוויקישיתוף
* סאיק מוטור, ברשת החברתית LinkedIn

הערות שוליים
------------

1. ↑  "2014年11月汽车分车型前十家生产企业销量排名". *caam.org.cn*. China Association of Automobile Manufacturers (CAAM). 12 בדצמבר 2014. אורכב מ-המקור ב-13 בדצמבר 2014. נבדק ב-13 בדצמבר 2014. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1151512133
* ISNI: 0000 0004 1792 7128
* VIAF: 9046151778241718130007
* WorldCat: viaf-9046151778241718130007

 |
**נחש ים צבי** (שם מדעי: *Emydocephalus annulatus*) הוא מין של פתן ים ממשפחת הפתניים החי בימים הטרופיים של צפון אוסטרליה וכמה מאיי האוקיינוס השקט כמו הפיליפינים וקלדוניה החדשה. הנחש מצוי בעיקר סביב שונית המחסום הגדולה וים טימור, אך לא במפרץ קרפנטאריה.

תיאור
-----

נחש זה יכול להגיע לאורך של 103 ס"מ, אם כי לרוב קטן יותר. הוא בעל קשקשים עבים בצבע כחול כהה עד שחור וביניהם רצועות לבנות או צהובות. הנחש מותאם לחיים בים והוא יכול לאגור חמצן בריאותיו לזמן ממושך, נוסף על יכולת לספח חמצן דרך עורו. בניגוד לנחשי ים אחרים הוא איבד את ניבי הארס שלו ופיתח ראש עבה יותר, חוטם קטן כשל צב ושיניים קטנות אך חזקות.

ממחקר התברר שנחשים בעלי צבע עכור יחסית, ההופך ליותר דהוי וכהה יושפע בהדרגה מכמות רבה יותר של אצות החיות על עורו וגם פוגע במהירות הנחש. לעומת זאת נחשים בעלי מופעים בהירים יותר היו פחות פגיעים לאצות, אם כי האצות אינם פוגעות באורח חייהם קשה והם בעיקר מטרד.

נחש זה ניזון בעיקר מביצים של דגי שונית כמו שוניתיים, קברנוניים וקרנוניים ועוד, אשר מטילים את ביציהם סמוכים לאלמוגים נוקשים ואצל המינים הקטנים גם בין סדקים ונקיקים צרים. בשל כך הנחש צריך ראש עבה כדי להימנע מפגיעות ומבנה היכול לחלץ ביעילות את הביצים מהנקיקים. הפרטים הגדולים יותר יחפשו ביצים באזורים פתוחים יותר מבין הסלעים, מאחר שאלה קשים יותר מהגעה. נחשים אלה אינם תחרותיים ביותר ובניגוד לנחשים אחרים הם נאלצים לאכול לעיתים תכופות.

הנחשים מתרבים במים ומשתמשים בפרומונים כדי לאתר בני זוג פוטנציאליים. הנקבות יותר גדולות מהזכרים והם משריצות במים צאצאים חיים.

תפוצת הנחש בטבע רחבה והיא איננו בסכנה, אם כי חלה באזורים מסוימים ירידה באוכלוסייה עקב הפרעה של מתרחצים אנושיים, פגיעה בבתי הגידול עקב תיירות, הלבנת אלמוגים הפוגעת בטרפו של הנחש.

קישורים חיצוניים
----------------

ויקישיתוף מדיה וקבצים בנושא **נחש ים צבי** בוויקישיתוף
* נחש ים צבי, באתר ITIS (באנגלית)
* נחש ים צבי, באתר NCBI (באנגלית)
* נחש ים צבי, באתר Animal Diversity Web (באנגלית)
* נחש ים צבי, בבסיס הנתונים ARKive (באנגלית)
* נחש ים צבי, באתר GBIF (באנגלית)

הערות שוליים
------------

1. ↑  נחש ים צבי  באתר הרשימה האדומה של IUCN
**בנואה בדיאשיל מוקינאי** (בצרפתית: **Benoît Badiashile Mukinayi**; נולד ב-26 במרץ 2001 בלימוז' שבצרפת) הוא כדורגלן צרפתי המשחק בעמדת הבלם בקבוצת צ'לסי מהפרמייר ליג.

קריירת מועדונים
---------------

בדיאשיל הגיע למחלקת הנוער של מונקו מליגת העל הצרפתית בשנת 2016, וב-5 בפברואר 2018 חתם על החוזה המקצועני הראשון שלו במועדון. ב-11 בנובמבר 2018 ערך בדיאשיל את הופעת הבכורה שלו בקבוצה הראשונה של המועדון, בהפסד 4-0 לפריז סן-ז'רמן במסגרת המחזור ה-13 בליגה לעונת 2018/2019. ב-16 בינואר 2019 הבקיע את שער הבכורה שלו במועדון, בתיקו 1-1 נגד ניס במסגרת המחזור ה-17 בליגה. בסך הכל בדיאשיל ערך בשלוש העונות הראשונות שלו בקבוצה הראשונה של המועדון 71 הופעות ליגה, והבקיע שלושה שערים.

ב-5 בינואר 2023 חתם בדיאשיל על חוזה ל-7 שנים וחצי בצ'לסי מהפרמייר ליג.

קריירה בינלאומית
----------------

בדיאשיל היה חלק מסגל נבחרת צרפת עד גיל 21 בטורניר אליפות אירופה עד גיל 21 בשנת 2021, וערך שתי הופעות בטורניר.

ב-23 בספטמבר 2022 ערך את הופעתו הבכורה בנבחרת הבוגרת בניצחון 2-0 על אוסטריה בליגת האומות 2022/2023.

קישורים חיצוניים
----------------

ויקישיתוף מדיה וקבצים בנושא **בנואה בדיאשיל** בוויקישיתוף
* בנואה בדיאשיל, ברשת החברתית אקס (טוויטר)
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  benoit-badiashile באתר הרשמי של מונקו (בצרפתית)
**קנטטה לשבת** היא יצירה בסגנון קנטטה לסולנים, מקהלה ותזמורת כלי קשת מאת המלחין מרדכי סתר (סטרומינסקי).

היצירה נכתבה בשנת 1940, כאשר סתר היה בן 24. יצירותיו הקודמות היו קטנות בממדיהן ונגנזו ברובן. זוהי יצירתו הראשונה למקהלה מעורבת ולהרכב כלי גדול. 

הטקסטים לקוחים בעיקר מתפילת ערבית של שבת. המוזיקה מבוססת על מנגינות מתוך האוסף "אוצר נגינות ישראל" מאת אברהם צבי אידלסון. המנגינות הן דיאטוניות מודאליות וחד-קוליות. סתר עיבד אותם בסגנון המוזיקה הרב-קולית של הרנסאנס והבארוק אולם הוא לא שמר על החוקים הנוקשים אלא – לדבריו – רק "על העקרונות של כתיבה פוליפונית ווקאלית: הסגנון החיקויי, המודאליות, שקיפות המרקם ... וכדומה."

קנטטה לשבת בוצעה לראשונה ב-26 בנובמבר 1941 בקונצרט של מוזיקה יהודית שערך יהויכין סטוצ'בסקי בבית ברנר בתל אביב. המנצח היה אוטו לוסטיג. בשנת 1945 זכה סתר בפרס אנגל על יצירה זו.

פרקי היצירה
-----------

1. שיר השירים (שיר השירים, א')
2. הבו לאדוני (תהלים, כ"ט)
3. לכה דודי (מתוך פיוט לשבת של שלמה אלקבץ)
4. שלום עליכם (מתוך תפילות שבת)
5. מזמור שיר ליום שבת (תהלים, צ"ב)
6. ויכלו השמים והארץ (בראשית, ב')
7. ברוך האל הקדוש (מתוך תפילות ליל שבת)
8. יתגדל ויתקדש (מתוך הקדיש)

קישורים חיצוניים
----------------

* מנשה רבינא, הקומפוזיטור סטרומינסקי, דבר, 5 בדצמבר 1941 (ביקורת על הקונצרט שבו הושמעה היצירה לראשונה)
* יהויכין סטוצ'בסקי, "הקאנטאטה לשבת" למרדכי סטרומינסקי: לקראת הקונצרט בתל-אביב (תזמורת) וחיפה (אולם "מוריה"), משמר, 10 בינואר 1944
* אוליה זילברמן, רשימות מוזיקאליות | הקאנטאטה "מזמור שיר ליום השבת", משמר, טורים 3–5, 29 ביוני 1945 (עם זכייתו בפרס אנגל)
* משה גורלי, "קנטטה לשבת" למרדכי סטרומינסקי, דבר, 9 ביולי 1948 (עם הדפסת הפרטיטורה)

הערות שוליים
------------

1. ↑  מתוך תוכניית חג המוזיקה הישראלית 2011
2. ↑  תל-אביב: הקונצרט ה-20 למוסיקה יהודית, דבר, טור 1, 26 בנובמבר 1941.
**גטו לומז'ה** (בפולנית: **Getto w Łomży**) היה גטו נאצי אשר הוקם בתקופת מלחמת העולם השנייה ושואת יהודי פולין, ב-12 באוגוסט 1941 בלומז'ה, פולין, לצורך רדיפת יהודי פולין. חודשיים לאחר מבצע ברברוסה, נצטוו היהודים לעבור לגטו תוך יום אחד, מה שהביא לפאניקה בכניסה הראשית של רחוב סנטורסקה הסמוך לשוק הישן (Stary Rynek). מספר הגברים, הנשים והילדים היהודים שנאלצו להיכנס לגטו נע בין 10,000 ל-18,000. ניצולי ההטבח בידוובנה, וכן פליטים ממקומות אחרים נאלצו להיכלא בגטו. לעיתים קרובות, שש משפחות שוכנו בחדר יחיד. הגטו חוסל שנה וחצי לאחר מכן, ב-1 בנובמבר 1942, כאשר כל האסירים הועברו ברכבות למחנה ההשמדה, אושוויץ.

היסטוריה
--------

ביולי 1941 קיבלו היהודים פקודה מהנאצים להקים יודנראט. הוקמה משטרת הגטו היהודית עם סולומון הרברט כמפקדה. כל התושבים היהודים נצטוו לעבור לגטו החדש ביום אחד, ב-12 באוגוסט 1941. משטרת העזר הגרמנית והפולנית בדקו יהודים שנכנסו לגטו, והחרימו בכוח את חפצי ערכם. ב-16 באוגוסט נאספו האסירים בשוק הירוק כדי לחשב את כמותם. ליו"ר היודנראט נמסרה רשימה של כמאתיים איש שהואשמו בשיתוף פעולה עם הסובייטים מלפני מבצע ברברוסה. הם נלקחו ליער ונרצחו על ידי האיינזצגרופן בפיקודו של קצין האס אס הרמן שפר (אנ'). לכל השאר חולקו כרטיסי עבודה בין בעלי מקומות עבדותם. בימים הבאים הובאו יהודים נוספים מכפרי הסביבה כמו פיונטניצה, ידוובנה וסטוויסקי. היודנראט ביקש רשות להרחיב את הגטו. הגרמנים הסכימו בתנאי שהיהודים ישלמו חצי מיליון מארק. אולם ב-17 בספטמבר, לפני ההרחבה, שוב הצטוו האסירים להתאסף בכיכר. הגרמנים הפרידו את אלה שאין להם כרטיס עבודה. למעלה מאלפיים גברים ונשים הועברו במשאיות ליערות גלצקין וסלאוויק ונרצחו. באותו תאריך הוקף הגטו בגדר תיל עם יציאה אחת בלבד, המצריך אישור מיוחד מהגסטפו. השער הראשי נבנה עם הכיתוב: "סכנה, מחלה". יהודים שעבדו מחוץ לגטו השתמשו בשער זה פעמיים ביום.

התנאים בגטו היו גרועים. נאסר על הכנסת מזון לגטו והדבר נאכף באכזריות על ידי משטרת העזר הפולנית. באחד המקרים, הכו כוחות העזר הפולנים למוות שלושה יהודים שהבריחו מזון וגופותיהם נקשרו לשערי הגטו על ידי הגרמנים. מגיפות של דיזנטריה וטיפוס פרצו בחורף 1941. כל הנגועים מתו. הוקם מטבח משותף המגיש כאלף ארוחות ביום. לא היו בתי ספר יהודיים. הוקמו מפעלים לתחמושת, סבון, עור, מגפיים וגריז; חלקם ביוזמת היודנראט. הם ייצרו מוצרים עבור הגרמנים כמו נעליים, בגדים ופרוות. ב-1 בנובמבר 1942 הוקף הגטו על ידי הז'נדרמריה הגרמנית ולמחרת בבוקר הורו על פינויו. רוב היהודים, 8,000 עד 10,000 נלקחו למחנה מעבר בזמברוב וממנו למחנה ההשמדה אושוויץ. הנותרים, הלכו לדרום גרודנו, ולמחנות וולקוביסק וכן לביאליסטוק. רק מעטים הצליחו להימלט. הם מצאו מקלט אצל המשפחות הפולניות הקתוליות. ד"ר הפנר מהיודנראט שם קץ לחייו. האסירים האחרונים של גטו לומז'ה שהו בצריפים של זמברוב מ-14 עד 18 בינואר 1943, נשלחו לאושוויץ.

קישורים חיצוניים
----------------

ויקישיתוף מדיה וקבצים בנושא **גטו לומז'ה** בוויקישיתוף

הערות שוליים
------------

1. 1 2  Geoffrey P. Megargee, Martin Dean, **Encyclopedia of Camps and Ghettos, 1933–1945**, 2, The United States Holocaust Memorial Museum Encyclopedia of Camps and Ghettos, 1933–1945: Indiana University Press, עמ' 918
2. 1 2 3 4  שטעטל וירטואלית | POLIN Museum of the History of Polish Jews, באתר www.sztetl.org.pl
3. ↑  Publicystyka, web.archive.org, ‏2007-11-24
**ביל פריזל** (באנגלית: **William Richard "Bill" Frisell**; נולד ב-18 במרץ 1951) הוא גיטריסט ומלחין ג'אז אמריקאי, סגנונו הייחודי של פריזל משלב השפעות מסגנונות הפולק, הקלאסי, הקאנטרי. מאז שנות השמונים נחשב פריזל לאחד מהגיטריסטים המובילים בג'אז ונודע בשילוב אפקטים רבים ביצירת הצליל הייחודי שלו.

תולדות חייו
-----------

פריזל נולד בבולטימור, אך את רוב שנות נעוריו עבר באזור דנוור. בצעירותו ניגן בקלרינט ולמד מוזיקה באוניברסיטה של צפון קולורדו. המורה הראשון שלו לגיטרה באזור קולורדו היה Dale Bruning, איתו הוציא פריזל אלבום משותף בשנת 2000. כמו כן הוא למד אצל ג'וני סמית'. אחרי סיום לימודיו בקולורדו עבר פריזל ללמוד במכללת ברקלי למוזיקה בבוסטון. בין מוריו בברקלי ניתן למנות את ג'ים הול וג'ון דמיאן.

מאז שנות השמונים הוציא פריזל מעל 20 אלבומים, חלקם הניכר ב-ECM וניגן עם הרכבים ואומנים רבים בהם נייקד סיטי, קני ווילר, פול מושן ולני סטרן, ג'ון זורן, אלוויס קוסטלו, סוזן וגה, יאן גרברק, ריקי לי ג'ונס, דייב הולנד, מריאן פיית'פול, ג'ון סקופילד, פול בליי, ג'ים הול, ג'ו לובנו ורבים אחרים.

הוא כתב מוזיקה לסרט "טונגזי מאוהב".

קישורים חיצוניים
----------------

ויקישיתוף מדיה וקבצים בנושא **ביל פריזל** בוויקישיתוף
* 

* אתר האינטרנט הרשמי של ביל פריזל (באנגלית)

* ביל פריזל, באתר אייטונס (באנגלית)

* ביל פריזל, באתר ספוטיפיי

* ביל פריזל, באתר AllMusic (באנגלית)

* ביל פריזל, באתר MusicBrainz (באנגלית)

* ביל פריזל, באתר Discogs (באנגלית)

* ביל פריזל, באתר Songkick (באנגלית)

הערות שוליים
------------

1. ↑  אתר "הבמה"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007345400705171
* BIBSYS: 1026975
* BnF: cb13894181w (data)
* GND: 134378644
* ISNI: 0000 0001 2033 2203
* LCCN: n79129659
* MusicBrainz: a21318db-f228-4a4d-8bce-6947a62985a5
* NKC: ola2002159274
* NTA: 07363638X
* SNAC: w68k85qp
* SUDOC: 085647608
* VIAF: 120017748
* WorldCat: lccn-n79129659

 |
בלוגיקה, **סתירה** (או אנטיפסה, מיוונית: αντίφαση) פסוק מורכב שאינו אמיתי באף מצב עניינים. במילים אחרות, סתירה היא טענה אשר מורכבת מצירוף של מספר טענות פשוטות יותר; הטענה המורכבת הזו היא בהכרח שקרית שכן הטענות הפשוטות המרכיבות אותה אינן מתיישבות זו עם זו. למשל, כאשר טוענים לדבר והיפוכו. הסתירה משמשת במהלך הטיעונים לאישוש טענה, כהוכחה עקיפה על דרך השלילה, ובכך מפריכה ושוללת אותה. 

השלילה של סתירה היא טאוטולוגיה - פסוק שהוא אמיתי בכל מצב אפשרי.

פסוק נחשב "סתירה" בתחשיב הפסוקים, אם הוא שקרי תמיד, כלומר; לכל ערך אמת של תתי הפסוקים המרכיבים אותו, הוא יהיה תמיד שקרי. ובניסוח מתמטי: אם P הוא פסוק, אזי {\displaystyle \neg P\wedge P} (גם 'P' וגם 'לא P') היא סתירה, ו־ {\displaystyle \neg (\neg P\wedge P)=\neg P\vee P} (או ש'P' או ש'לא P' שווה ל- לא נכון ש- גם'P' וגם 'לא P'), שהרי כבר הזכרנו שטאוטולוגיה היא שלילתה של הסתירה.

דוגמאות
-------

* "אני בירושלים ואני גם לא בירושלים".
* "הלכתי לשם וגם לא הלכתי לשם".
* "אני בחו"ל וגם בארץ".

נשים לב שהשלילה של פסוקים אלו היא אמת תמיד (כלומר טאוטולוגיה). למשל, **השלילה** של המשפט הראשון היא: "אני לא בירושלים או שאני כן בירושלים", וזו טאוטולוגיה.

גם נוסחאות לוגיות שקבוצת הצבות האמת שלהן ריקה נחשבות לסתירות. למשל, בנוסחה {\displaystyle \ 5<n<2}, המשתנה n חופשי, אבל ערך האמת של כל הצבה הוא שקר.

קישורים חיצוניים
----------------

* סתירה, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007557822005171
* BNE: XX531834
* BnF: cb11950282m (data)
* GND: 4165171-6
* LCCN: sh85031650

 |
**אלכסיי ולדימירוביץ' סוואטייב** (ברוסית: **Алексей Владимирович Савватеев**; נולד ב-13 בדצמבר 1973 במוסקבה) הוא מתמטיקאי רוסי ומומחה בכלכלה מתמטית, פופוליזטור של מתמטיקה. דוקטור למדעי הפיזיקה והמתמטיקה, חבר בהתכתבות באקדמיה הרוסית למדעים (2022). פרופסור במכון מוסקבה לפיזיקה טכנית (אנ'), פרופסור באוניברסיטת אדיגיה הממלכתית (אנ'), חוקר מוביל במכון המרכזי לכלכלה ומתמטיקה של האקדמיה הרוסית למדעים (אנ').

ביוגרפיה
--------

אלכסיי סוואטייב נולד ב-13 בדצמבר 1973 במוסקבה, ברית המועצות. סבא מצד האם - יצחק אלכסנדרוביץ' לוריא (1890–1956) - מתמטיקאי, פרופסור וראש המחלקה למתמטיקה גבוהה של האקדמיה להנדסה צבאית של הצבא האדום ע"ש קויבישב (רו').

בשנת 1990 סיים סוואטייב את בית הספר למתמטיקה מס' 57 (אנ') במוסקבה, ולאחר מכן נכנס לפקולטה למכניקה ומתמטיקה של אוניברסיטת מוסקבה (אנ'), סיים את לימודיו בשנת 1995 בהצטיינות. המשיך את לימודיו בבית הספר הרוסי לכלכלה (NES), סיים את לימודיו ב-1997 בהצטיינות יתרה.

לאחר דִּיסֶרְטַצְיָה, בהזמנת פרופסור שלמה ובר (אנ'), יצא לשנה וחצי ללימודי פוסט-דוקטורט בבלגיה במרכז לחקר תפעול ואקונומטריה (אנ').

קישורים חיצוניים
----------------

ויקישיתוף מדיה וקבצים בנושא **אלכסיי סוואטייב** בוויקישיתוף
* אלכסיי סוואטייב, ברשת החברתית פייסבוק
* אלכסיי סוואטייב, ברשת החברתית אינסטגרם
* אלכסיי סוואטייב, ברשת החברתית VK
* אלכסיי סוואטייב, סרטונים בערוץ היוטיוב

הערות שוליים
------------

1. ↑  Алексей Савватеев, bunchofquestions.com
פירוש נוסף ערך זה עוסק בממציא אמריקאי. אם התכוונתם למושל איווה, ראו רוברט פולטון (מושל איווה).

**רוברט פולטון** (באנגלית: **Robert Fulton**;‏ 14 בנובמבר 1765 – 24 בפברואר 1815) היה מהנדס וממציא אמריקאי המוכר כמפתח ספינת הקיטור המסחרית המוצלחת הראשונה, המונעת על ידי מנוע קיטור ימי.

תולדות חייו
-----------

רוברט פולטון נולד בכפר ליטל בריטיין במחוז לנקסטר בפנסילווניה, ב-14 בנובמבר 1765. היו לו לכל הפחות שלוש אחיות - איזבלה, אליזבת ומרי, וכן אח צעיר בשם אברהם. אביו, רוברט פולטון, נולד באירלנד והיגר לפנסילווניה, שם הוא נשא את מארי סמית. האב עבר עם משפחתו לאחר מכן ללנקסטר, שם למד פולטון הצעיר בבית הספר יסודי קוויקרי. פולטון הראה נטייה רבה להמצאות, ועוד בעודו בן 14 הכין גלגל משוטות בצדה של סירת הדיג של אביו. 

הוריו היו עניים מאוד ופולטון הצעיר נמסר לצורף זהב, על מנת שילמד מקצוע. אך הסתבר שפולטון מוכשר יותר בציור, ובגיל 17 החליט הנער שברצונו להיות צייר. הוא צייר פורטרטים וציורי נוף וכך יכול היה לשלוח כסף לכלכלת אמו. בשנת 1785 הוא קנה בכסף שחסך משק קטן בעיר הופוול שבפנסילווניה והעביר את אמו ומשפחתו לשם. 

בגיל 23 החליט פולטון לנסוע ללונדון על מנת להשתלם שם באומנות הציור. בלונדון צייר פולטון פורטרטים לאצילים ולעשירים ובזה הוא הרוויח די מחייתו, אך המשיך ללא הרף גם לפתח המצאות מכניות. המצאותיו הראשונות היו מכונת טווייה לפשתן, מכונה לשזירת חבלים, מכונת חיתוך לשיש וכן מכונות שונות לחפירת תעלות.

פולטון עבר בשלב זה לפריז, שם למד צרפתית, גרמנית, מתמטיקה וכימיה. בפריז התמסר להמצאה שהייתה מוזרה בימים ההם - צוללת. אך ההמצאה הזו לא נתקבלה ולא הכירו בערכה. ב-1800 הסכים נפוליאון בונפרטה לממן את תכנון את ה"נאוטילוס" - אך לא הצי הצרפתי ולא הצי הבריטי התעניינו בהמצאה זו בסופו של דבר.

אחר כך המציא פולטון סירת קיטור ששטה על פני נהר הסן בפריז, אך גם המצאה זו לא זכתה לתשומת לב נאותה. אולם פולטון לא ויתר על חלומו הגדול; ידידו העשיר רוברט ליווינגסטון, שגריר ארצות הברית בצרפת באותו הזמן, סיפק לו את המימון, והממציא חזר למולדתו לבנות שם ספינת קיטור גדולה ומשוכללת. בתחילה לעגו לפולטון, אך כשספינת המשוטות "קלרמונט" יצאה לנסיעתה הראשונה בנהר ההדסון, מניו יורק לאולבני, היא עוררה התלהבות רבה. אחרי הספינה "קלרמונט" בנה פולטון ספינות קיטור נוספות, וממשלת ארצות הברית הזמינה אצלו גם אוניית מלחמה המונעת על ידי קיטור "דמולוגוס", שלכבודו נקראה בשם "פולטון" כאשר בנייתה הושלמה בשנת 1814.

פולטון מת בטרם הגיעו לגיל חמישים, בשנת 1815, ממחלת השחפת.

קישורים חיצוניים
----------------

ויקישיתוף מדיה וקבצים בנושא **רוברט פולטון** בוויקישיתוף
* Torpedo war and submarine explosions בארכיון האינטרנט
* רוברט פולטון והצוללת, ספר מ-1922 בארכיון האינטרנט
* רוברט פולטון, באתר אנציקלופדיה בריטניקה (באנגלית)
* רוברט פולטון, באתר "Find a Grave" (באנגלית)

הערות שוליים
------------

1. ↑  רוברט פולטון באתר www.intellectualventureslab.com

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007303223705171
* BIBSYS: 5076006
* BnF: cb12044845d (data)
* CANTIC: a11210801
* GND: 118694278
* ISNI: 0000 0000 6643 2704
* LCCN: n50016797
* NKC: xx0021064
* NLA: 35107469
* NLG: 140602
* NLK: KAC201901197
* NLP: A20048646
* NTA: 145471748
* RERO: 02-A022841545
* RKD: 29758
* SNAC: w6qn651p
* SUDOC: 028658469
* Trove: 828747
* ULAN: 500008343
* VIAF: 41858391
* WorldCat: lccn-n50016797

 |
**לואיק ללום** הוא לוחם טאקוונדו ישראלי בעבר, מחזיק במדליית ארד מאליפות אירופה (1998).

ביוגרפיה
--------

ללום נולד וגדל בצרפת ועלה לישראל על מנת לשרת בצה"ל. לאחר שהשתחרר הוא חזר להתאמן בטאקוונדו. לואיק הוא אב לשישה ילדים והוא אחיה של אליה ללום, לוחמת טאקוונדו גם כן.

ללום השתתף באליפות אירופה בשנת 1998 שנערכה באיינדהובן שבהולנד וזכה במדליית ארד בקטגוריית המשקל עד 72 ק"ג. בקרב הראשון הוא ניצח בתוצאה 1:0 את קית' מרטין האירי, בשמינית הגמר הוא ניצח בתוצאה 1:0 את זולטן קאשה ההונגרי וברבע הגמר הוא שוב ניצח בתוצאה 1:0 את ניל האלימונד הבריטי. בחצי הגמר הוא הפסיד לזוראן קרנקינוביץ' הסרבי.

ללום נמנה בסגל האולימפי הישראלי לקראת אולימפיאדת סידני בשנת 2000 אך החליט שלא להשתתף באולימפיאדה מאחר שהתחרות שלו הייתה אמורה להיערך בשבת של ראש השנה.

במהלך הקריירה ללום זכה שש פעמים באליפות ישראל בטאקוונדו. לאחר פרישתו ללום הפך לאיש עסקים ובין היתר גם כיהן כיו"ר התאחדות האיגרוף התאילנדי בישראל.

קישורים חיצוניים
----------------

* לואיק ללום באתר ההתאחדות הישראלית לטאקוונדו
* לואיק ללום באתר taekwando data

הערות שוליים
------------

1. 1 2  "התורה חלק מהותי מהלומד", באתר "אחינו"
**מאיר ברנד** (**אורבן**) (6 ביולי 1911 - 31 במאי 1963) היה מורה ומחנך ישראלי.

ביוגרפיה
--------

ברנד נולד ב-1911 בעיר קולו שבפולין לנתן בן יוסף זאב ואסתר בת מרדכי בלום, בבית ציוני. רכש את השכלתו התיכונית בגימנסיה העברית של קולו.
בשנת 1934 סיים את לימודיו האקדמיים באוניברסיטת נאנסי שבצרפת והוסמך לאגרונום ומהנדס מים. היה פעיל בארגוני נוער ציוניים, בקרן הקיימת לישראל ובהסתדרות הציונית החדשה. בשנת 1938 נשא לאשה את חיה בת יעקב פצנובסקי ופלה לבית ז'פקוביץ. סבה יוסף פצנובסקי מפיוטרקוב היה ענק בתורה וכתב את הספרים פרדס יוסף בהם פירש את חומשי התורה, כיום ספרים אלו ידועים ומבוקשים בין הקהילות החרדיות בארץ ובעולם. פצנובסקי היה נצר לרבנים מפורסמים ביניהם הרב מליסא והחכם צבי.

בין השנים 1936–1939 ביקר ברנד בארץ ישראל לצורך ארגון עלייה של מעפילים.
בשנת 1939 בחודש אוקטובר, חודשים ספורים לאחר פרוץ מלחמת העולם השנייה, הצליחו ברנד ורעייתו להימלט מהמלחמה ולהגיע בעור שיניהם לארץ ישראל. אחיו, אהרן בראנד, עלה גם הוא.

בשנים 1939–1948 שימש מורה ומחנך במספר בתי-ספר בירושלים, והאחרון ביניהם היה בית הספר "מעלה". במהלך שנים אלו פעל במסגרת "ההגנה", ובמהלך מלחמת העצמאות היה בין מהלוחמים שהגנו על ירושלים ועשה רבות למען הנצורים בעיר העתיקה.

ברנד היה פעיל בתנועת הצופים והנהיג את שבט "משואות" של עדת הצופים לאחר נפילתו של עמנואל מידב בהגנה על הרובע היהודי.

בשנת 1949 החל ללמד ולנהל ברמת גן על פי הזמנתו של ד"ר אלימלך רימלט, שהיה ממונה על החינוך בעיר. בשנת 1952 מונה על ידי שר החינוך בן-ציון דינור כחבר בוועד החינוך של ממשלת ישראל. בשנים 1949–1952 ניהל את בית הספר "יהלום", ובשנים 1952–1962 ניהל את בית הספר "המתמיד". במהלך שנים אלו לימד את מקצוע הביולוגיה בתיכון אהל שם. בשנים 1955–1963 נבחר ויצג את מורי ישראל מהמחנה הלאומי במרכז הסתדרות המורים וייצג את מורי ישראל בכנסים בינלאומיים בארץ ובעולם.

הוא כתב בעיתונים "חרות", "הבוקר" ו"הארץ" וכן בביטאון המורים "הד החינוך".

מאיר ברנד נפטר ב-31 במאי 1963, בגיל 52. נקבר בבית העלמין קריית שאול.
בעת פטירתו השאיר אשה, שני בנים ובת. שנים מנכדיו הקרואים על שמו: מאיר ברנד, לשעבר מנכ"ל גוגל ישראל וכיום סמנכ"ל בחברת גוגל העולמית, ומאיר אורנשטין, שעומד בראש מפעלות חינוך וחברה.

בנו מרדי כתב ספר לזכרו בשם "**אני ממשיך תפילתך**". בספר כתב אחד מתלמידיו: "התלמידים פחדו אבל אהבו והעריצו את ברנד. הוא חינך את תלמידיו לנימוסים, לכבוד לזולת, להתנהגות נאותה – ערכים שהיו חלק בלתי נפרד מאישיותו".

קישורים חיצוניים
----------------

ויקישיתוף מדיה וקבצים בנושא **מאיר ברנד** בוויקישיתוף
* דוד תדהר (עורך), "מאיר אורבן (בראנד)", באנציקלופדיה לחלוצי הישוב ובוניו, כרך יב (1962), עמ' 4038
* מאיר ברנד-אורבן, דבר, 3 ביוני 1963 (עם מותו)

הערות שוליים
------------

1. ↑  ברנד בראנד מאיר באתר חברה קדישא ת"א–יפו.
**אפודי סהרוני** (שם מדעי: *Chrysolophus amherstiae*) הוא מין של עוף בינוני ממשפחת הפסיוניים שבסדרת התרנגולאים, והוא קרובו של הפסיון הזהוב, החי באותו אזור. שמו המדעי קרוי על שם המושל הכללי של בנגל ויליאם אמהרסט (William Amherst), ששלח ב-1828 ללונדון את הדוגמה הראשונה של העוף.

מין זה חי בעיקר בסין הדרומית מערבית ובבורמה, אך הופץ על ידי האדם לאזורים אחרים בעולם כגון לבריטניה, שם חלק מהאוכלוסיות חיות בטבע.

אורכו של הפסיון 100-120 ס"מ והזנב 80 ס"מ. הוא מזכיר מאוד במראהו את הפסיון הזהוב: הנוצות ירוקות, עם רשת שחורה של נוצות, בחזה והקצה הקדמי של הכנפיים וכן תחילת הראש, הבטן והעורף לבנים והכנפיים כחולות. הזנב ארוך מאוד ולבן עם נוצות צדדיות אדומות ואדומים גם החלק התחתון של הבטן וקצה הראש. על הצוואר מניפה לבנה היכולה להתנפח.

כמו רוב הפסיונים האחרים, גם לנקבת האפודי הסהרוני צבעי הסוואה חומים עמומים והיא הרבה יותר קטנה מהזכר. הם נמצאים רוב הזמן על הקרקע וניזונים מתבואה, עלים, זרעים וחרקים.

תפוצתם רחבה ומצב השימור שלהם מוגדר ללא חשש.

קישורים חיצוניים
----------------

ויקישיתוף מדיה וקבצים בנושא **אפודי סהרוני** בוויקישיתוף
* אפודי סהרוני, באתר ITIS (באנגלית)
* אפודי סהרוני, באתר NCBI (באנגלית)
* אפודי סהרוני, באתר Animal Diversity Web (באנגלית)
* אפודי סהרוני, באתר האנציקלופדיה של החיים (באנגלית)
* אפודי סהרוני, באתר GBIF (באנגלית)

הערות שוליים
------------

1. ↑  אפודי סהרוני באתר הרשימה האדומה של IUCN

אפודי סהרוני
**הוריקן הארווי** הוא סופה טרופית שגרמה לשיטפונות חסרי תקדים בדרום מזרח טקסס. הארווי היה ההוריקן הגדול הראשון שפקד את ארצות הברית מאז הוריקן וילמה בשנת 2005, ובכך סיים שיא של 12 שנים ללא סופות הוריקן בקטגוריה 3 או יותר בארצות הברית. זו הסערה השמינית שזכתה לשם וההוריקן השלישי ב-2017, כמו כן זהו ההוריקן הגדול הראשון של עונת ההוריקנים האטלנטית של 2017. לאחריו התפתח הוריקן אירמה.

רקע
---

הארווי התפתח מגל טרופי לסערה טרופית ב-17 באוגוסט מזרחית לאנטילים הקטנים. הסערה חצתה את איי וינדוורד למחרת היום, עברה מדרום לברבדוס וחלפה סמוך לסנט וינסנט עם כניסתה לים הקריבי. ב-19 באוגוסט החל הארווי להיחלש בשל גזירה מתונה של הרוח[דרושה הבהרה], והידרדר לגל טרופי מצפון לקולומביה. שרידי הסופה המשיכו בכיוון צפון-מערב ברחבי הקאריביים ובחצי האי יוקטן, לפני התגברות מעל מפרץ קמפצ'ה.

השפעות הסופה
------------

### פגיעה בטקסס

ב-23 באוגוסט החל הארווי להתגבר במהירות וב-24 באוגוסט התגבר לסערה טרופית, והפך לסופת הוריקן מאוחר יותר באותו יום. במהלך ה-25 באוגוסט הארווי התחזק והתעצם לקטגוריה 4, ובתוך שעות פגע ברוקפורט, טקסס בעוצמת שיא עם רוחות שנשבו במהירות 210 קמ"ש. בתוך ארבעה ימים ירדו באזורים רבים מעל 1,000 מ"מ של גשם, כאשר חלף ההוריקן מעל מזרח טקסס. עם הצטברות שיא של 1,318 מ"מ, הפך הארווי לסופה הטרופית הרטובה ביותר שנרשמה בארצות הברית. בעקבות השיטפונות נעקרו מבתיהם יותר מ-30 אלף בני אדם, והוצפו מאות אלפי בתים. הוריקן הארווי גרם לפחות 107 מקרי מוות שאושרו – אחד בגיאנה, ו-106 בארצות הברית. שיטפונות קטסטרופליים ממשיכים באזור יוסטון רבתי. מנהל הסוכנות הפדרלית לניהול מצבי חירום, ברוק לונג, הגדיר את הארווי כאסון הגרוע ביותר בהיסטוריה של טקסס, וצפה שההתאוששות תימשך שנים רבות. האומדנים המוקדמים של ההפסדים הכלכליים נעים בין 10 ל-160 מיליארד דולר.

לאור הנזק שהסופה עשתה, הוחלט באפריל 2018 שלא ישתמשו יותר בשם "הארווי" לתיאור הוריקנים נוספים.

קישורים חיצוניים
----------------

ויקישיתוף מדיה וקבצים בנושא **הוריקן הארווי** בוויקישיתוף
* סוכנויות הידיעות, אזור אסון: "הארווי" הותירה אלפי קמ"ר מוצפים בטקסס, באתר nrg‏
* סוכנויות הידיעות‏, הסופה "הארווי": 35 נהרגו, יותר ממאה אלף ליטר נפט דלפו בדרום טקסס, באתר וואלה!‏, 31 באוגוסט 2017

הערות שוליים
------------

1. ↑  שירות כלכליסט, הערכות: הארווי יהיה אסון הטבע היקר בהיסטוריה, הנזק יגיע ל-160 מיליארד דולר, באתר כלכליסט, 30 באוגוסט 2017
2. ↑  שמות ההוריקנים הארווי, מריה, אירמה הוצאו לגמלאות רשמית, עיתון USA Today, דויל רייס, 12 באפריל 2018

|  |  |
| --- | --- |
| בקרת זהויות עריכת הנתון בוויקינתונים | 
* LCCN: sh2018000773

 |
**הספרייה הלאומית של רומניה** (ברומנית: **Biblioteca Naţională a Românie**) היא הספרייה הלאומית של רומניה. יעודה הוא לשמש מאגר של כל המתפרסם ברומניה.

היסטוריה
--------

שורשיו של המוסד שהפך מאוחר יותר לספרייה לאומית, נעוצים בספרייה של המוסד האקדמי "קולג' הקדוש סאבה" (Saint Sava College) בבוקרשט, שנחנכה בשנת 1859 עם ארכיון של 1,000 כרכים בשפה הצרפתית.

לאחר האיחוד של שנת 1859 קיבלה הספרייה מעמד חוקי כמוסד לאומי (Bibliotecă Naţională şi Bibliotecă Centrală - ספרייה לאומית מרכזית).
בשנת 1864 שונה שמה של הספרייה ל"ספריית המדינה המרכזית".

בשנת 1901 נלקחו כל האוספים לספרייה האקדמית הרומנית, וכתוצאה מכך בין השנים 1901–1955 הייתה זו הספרייה האקדמית ששימשה כספרייה הלאומית.

ב-1955 "ספריית המדינה המרכזית" עברה ארגון מחדש, והוגדרה כספרייה לאומית.

ב-1989 לאחר נפילת המשטר הקומוניסטי, שוב שונה שמה של הספרייה, ל"ספרייה הלאומית הרומנית" (Biblioteca Naţională a Românie).

מבנה חדש
--------

הספרייה הלאומית - הבניין הישן
בשנת 1986 הוחל בבניית משכן חדש וגדול יותר לספרייה. האדריכל המוביל הראשון של הפרויקט היה סזאר לזארסקו, שנפטר לפני סיום הבנייה. זמן קצר לאחר מכן, בשנת 1989, אף על פי שבנייתם של כמה מחלקי הבניין הסתיימה או קרוב לכך, הופסקה הבנייה למשך מספר שנים בשל העדר מימון. ב-2009 הוטל הפרויקט על משרד התרבות של רומניה, אשר סיים את הבנייה בשנת 2011 וקבע את מועד הפתיחה הרשמי ל-2012.

ייעוד
-----

הספרייה הלאומית היא מוסד תרבותי בפיקוח משרד התרבות של רומניה. מטרתו היא לנהל את המורשת הלאומית של פרסומים, על ידי רכישת ושימור מסמכים ולהפוך אותם נגישים לציבור, לצורך מחקר או שימוש פרטי.

אוספים
------

הספרייה הלאומית הרומנית מחזיקה במספר אוספים מיוחדים כולל:

* ספרים נדירים
* תסריטים
* ארכיבים היסטוריים
* ארכיב עיתונות רומנית
* הדפסים
* תמונות
* מפות אודיו/וידאו: סרטונים והקלטות

קישורים חיצוניים
----------------

ויקישיתוף מדיה וקבצים בנושא **הספרייה הלאומית של רומניה** בוויקישיתוף
* 

* אתר האינטרנט הרשמי של הספרייה הלאומית של רומניה (ברומנית)

הערות שוליים
------------

1. ↑  Tîrziman, Elena (2011). "The National Library of Romania - A New Headquarters - A New Beginning" (PDF). *Library and Information Science Research* (באנגלית). **15**: 36–43. ISSN 2392-8107. אורכב מ-המקור (PDF) ב-2017-12-02. נבדק ב-2018-05-07.
2. ↑  Anghelescu, Hermina; Kniffel, Leonard (28 בינואר 2013). "Romania's New National Library Remains a Dream Yet to Come True". *American Libraries Magazine* (באנגלית). נבדק ב-2018-05-07. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007258746905171
* BIBSYS: 90827615
* BNE: XX150185
* BnF: cb11884533n (data)
* GND: 3011087-7
* ISNI: 0000 0001 1940 5241
* LCCN: no92009019
* LNB: 000128654
* NKC: kn20020418014
* NLA: 36020645
* NLG: 289442
* NSK: 000486882
* RERO: 02-A012324305
* SUDOC: 026635593
* VcBA: 494/16396
* VIAF: 139860772
* WorldCat: lccn-no92009019

 |
נערי ההיטלריוגנד בהלווייתו של נורקוס
**הרברט נורקוס** (בגרמנית: **Herbert Norkus**; ‏26 ביולי 1916, ברלין - 24 בינואר 1932, ברלין) היה נער גרמני חבר ההיטלריוגנד שנרצח בידי פעילים קומוניסטים והפך למיתוס בקרב המפלגה הנאצית.

חייו
----

הרברט נורקוס נולד ב-1916 בברלין. אמו הייתה אשה חולנית בעלת עצבים רופפים ומתה שנה לפניו. בניגוד לטענה המקובלת, אביו ככל הנראה היה נאצי בעצמו ואף היה חבר באס אה. בבית הספר נודע כילד רגיל ולא בולט. נורקוס הצטרף להיטלריוגנד, בבוקרו של ה-24 בינואר 1932 הסתובב יחד עם כמה חברים בברלין ותלה כרזות פרסומת לאירוע תעמולה של המפלגה הנאצית. כמה נערים מהתנועה הקומוניסטית ראו אותם ורדפו אחריהם, נורקוס הוכה ונדקר. הוא ניסה ככל הנראה להגיע אל בית החולים אולם מת מפצעיו בדרך. גופתו נמצאה מאוחר יותר באותו היום והרצח זכה לכיסוי תקשורתי נרחב. הלווייתו התקיימה ב-28 בינואר והשתתפו בה 5,000 אנשים. הוא נקבר בבית הקברות סנט יוהאן בברלין. הרוצחים נידונו לשלוש שנות מאסר.

המיתוס
------

הנאצים הבינו את הזדמנות הפז שנפלה לידיהם, רצח של נער תמים בידי קבוצת בריונים קומוניסטים. נורקוס הפך לקדוש מעונה ויום מותו הוכרז כיום אבל בקרב הנוער ההיטלראי. הסופר קרל אלויס שקנזינגר כתב רומן על חייו עוד באותה השנה. בספר נורקוס מתואר כבנו של קומוניסט נלהב שרוצה לחנך את בנו כמוהו, אולם הבן לא מתלהב מהקומוניסטים הגסים ומרגל לטובת ההיטלריוגנד עד שבסופו של דבר אמו מתאבדת והוא נרצח בידי קומוניסט ממורמר. שנה לאחר מכן עובד הספר לסרט בשם "נער היטלר קווקס" שהופק בידי הנס שטיינהוף. הסרט הוקרן בבתי ספר ובבתי קולנוע. מה שהביא לכך שלהיטלריוגנד הצטרפו עשרות מתגייסים ומתגייסות חדשים. 

במשך שלטונה של המפלגה הנאצית בגרמניה יצאו עוד מספר ספרים אודותיו והוא גם כיכב במספר שירי תעמולה של ההיטלריוגנד. כמה רחובות נקראו על שמו, בקריגסמרינה אף תכננו לבנות ספינת מלחמה בשם "הרברט נורקוס". (גר') הספינה מעולם לא נכנסה לשימוש פעיל והוטבעה בידי בעלות הברית לאחר מלחמת העולם השנייה. ליד ביתו בברלין הוצב שלט לזכרו שהוסר במסגרת הדה-נאציפיקציה. אגודת ניאו נאצים הפועלת בסקסוניה קרויה "אחוות נורקוס" על שמו.

|  |  |
| --- | --- |
| בקרת זהויות עריכת הנתון בוויקינתונים | 
* GND: 124731198
* ISNI: 0000 0000 5173 1699
* LCCN: no2008031441
* VIAF: 52630608
* WorldCat: lccn-no2008031441

 |